Apelliu Bergua

:*Iste articlo tracta sobre l'apelliu Bergua. Ta atros usos d'a parola Bergua, se veiga *'Bergua (desambigación)**.''

L'apelliu **Bergua*' ye un [[apelliu]] [[toponimia|toponimico]] [[Aragón|aragonés]] con oríchens en a localidat de [[Bergua]], en a comarca tradicional de [[Sobrepuerto]] en as [[sierras interiors pirenencas]].

D'alcuerdo con datos d'o Instituto Nacional d'Estatistica de l'anyo [[2014]], un total de 1.845 personas lievan l'apelliu en [[Espanya]], d'entre as cuals 1.045 son naixitas d'[[Aragón]].

== Oríchens ==

Anque ye cuasi seguro que as oríchens de l'apelliu son en o lugar de [[Bergua]] (en l'actual [[comarcas d'Aragón|comarca]] de [[Sobrarbe]], [[provincia de Uesca|Uesca]]), se troba personaches que se dicen «de Bergua» dende as zaguerías d'o [[sieglo XI]] en belatras localidaz, en as valles colindants y mas leixos.

S'ha de remarcar que en ixas envueltas, l'uso d'a toponimia como complemento d'os nombres d'as personas no constituiba encara un apelliu, en o sentiu de que no se transmitiba de [[pai]]s a fillos como es entendemos hoi, y nomás serviban ta indicar a procedencia cheografica de l'individuo ([[chentilicio]]), sin que os suyos descendients tenesen que heredar-lo (en una forma que imitaba a l'antroponimia [[Imperio Romano|romana]] clasica, que consistiba en nombre + [[patronimico]] + chentilicio u *gens* de procedencia). Isto quiere dicir que, entre os diferents casos de personas que se dicen «de Bergua» que trobamos en os zaguers sieglos altomedievals, probablement a mayoría d'ellas yeran naixitas de Bergua efectivament, pero si no i tuvon además a descendencia, no pudon dar lugar a descendients que se decisen tamién «Bergua».

Asinas, se troba personaches con l'apelativo «Bergua» environando a os primers [[Lista de reis d'Aragón|reis d'Aragón]] [[Pero I d'Aragón|Pero I]] y [[Remiro II d'Aragón|Remiro II]]: Pero de Bergua fue un militar y hombre de confianza de Pero I y iste le encomendó defensar a ciudat de [[Uesca]] en [[1096]], y cal suposar que siguió amanau d'a familia reyal, pus a tradición fa dir que se fizo matar por Remiro II en [[1134]], cuan a [[campana de Uesca]]. Tamién en o [[sieglo XII]], sabemos que un Martín de Bergua fue [[canonche]] de [[Seu de Sant Pero de Chaca|Chaca]] y un Eizo Arnal de Bergua en fue tamién d'a seu de [[Monesterio de Sant Pero lo Viello|Sant Pero lo Viello]] de Uesca.

Un tal Frontín de Bergua fue fiador de Remiro II en cualques donacions que o rei fizo a o [[monesterio de Leyre]] en 1134 y, mientres o suyo reinau, fue succesivament tinent d'os castiellos de [[Sos d'o Rei Catolico|Sos]], [[Castiello d'Uncastiello|Uncastiello]], [[castiello d'o Elsón|o Elsón]], [[castiello d'Arcusa|Arcusa]], [[castiello de Sasa de Marcuello|Sasa]] y [[castiello de Boltanya|Boltanya]]. Frontín moriría en [[1163]] y deixaría seis fillos; cinco varons y una dama que, ista vegada sí, continarían con o linache y por primer vegada que se saba estarían conoixius como «Bergua» por apelliu, por herencio de su pai. Su fillo Vallés de Bergua, militar, fue tinent en o Elsón, en Sasa, en [[castiello de Taust|Taust]] y en [[Alquezar]], y morió en 1174. Sus fillos Chuan y García Frontín se succedión como [[bispe]]s de [[Diocesi de Tarazona|Tarazona]] de 1172 dica 1194 y dende 1195 dica 1212 respectivament. Su fillo Fortún de Bergua fue tinent d'o castiello de Taust en 1141, entre 1151 y 1154 tinent en fue de o d'[[Castiello d'Exeya d'os Caballers|Exeya]], y en 1187 en yera en [[Uncastiello]]. Su filla Urraca fue a segunda muller d'o influyent caballero [[Pero Maza]].

En [[1397]], [[Pero Garcés de Carinyena]] escribe a suya obra *Nobiliario d'Aragón'' en a que recenta la chenealochía d'os principals linaches nobiliarios d'Aragón y parla d'os Bergua, que considera os decenos entre as familias mas notables por antigüedad, poder y duración. A par d'alavez, ya existiban numerosos casals de Berguas por diferents villas y ciudatz aragonesas, o que podría querer dicir que no yeran necesariament ligatos de sangre con o linache de Frontín, sino que l'apelliu se podría ser tornato popular.

## Frecuencias

En l'actualidat, l'apelliu Bergua amaneix con mas frecuencia entre os naixitos d'a provincia de Uesca, a on que 818 personas que i son naixidas el tienen (401 como primer apelliu, 417 como segundo y 12 que son Bergua Bergua). A siguen as provincias de Barcelona (289 personas naixitos con l'apelliu), y Zaragoza (227 naixitos), primers destinos entre a emigración altoaragonesa.

En cambio, si se mira las frecuencias de l'apelliu por puesto de residencia, se fa mas vistable a importancia que ha tenito la emigración: os Bergua que residen en Uesca baixan a 638 personas contra os 818 que i yeran naixitos, mientres que os residents en Barcelona y Zaragoza augmentan dica 363 y 280 respectivament.

## Referencias